Document ID: /roh_data/filtered/fineweb-2-filterrobots_roh.jsonl.gz/29568

La guardia da costa tirca ha tenor atgnas indicaziuns chattà sis baras da migrantas e migrants en la Mar Mediterrana. 3 èn baras d'uffants e 2 baras da pops. Passa 70 migrants sajan vegnids spendrads, tschintg valian anc sco sparids.
Las autoritads tircas renfatschan a la guardia da costa greca d’avair chatschà enavos ils migrants. La guardia da costa da la Grezia refusa tut las renfatschas. L’incident saja capità en auas tircas, e betg grecas.
Betg l'emprima renfatscha envers la Grezia
Ils migrants sajan stads sin via da Libanon envers l'Italia. Els n'hajan betg giu pli benzin, e dumandà la guardia da costa greca per sustegn. Quella haja mess ils migrants en quatter bartgas da salvament, e laschà enavos ellas sin la mar. Quai ha l'emettur statal da la Tirchia TRT rapportà.